สวัสดีค่ะ ช่วงที่เป็นประจำเดือนค่ะมีผื่นคันขึนและเหมือนเชื้อรากาบขาวๆขึ้นตรงหัวหน่าว เป็นอาการที่ไม่เคยเป็นมาก่อนค่ะ ตกใจมาก ผ้าอนามัยวันหนึ่งเปลี่ยน3 ชิ้น เข้าห้องน้ำก็เอากระดาษชำระเช็ดทุกครั้ง อยากทราบว่าควรใช้ยาตัวไหนค่ัช่วยแนะนำทีค่ะ...ผ้าอนามัยมีสาเหตุของการแพ้ไหมค่ะ
สวัสดีค่ะ อาการมีผื่นคันบริเวณอวัยวะเพศภายนอก อาจเกิดจาก1. การติดเชื้อรานอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกจะเกิดเป็นผื่นสีแดง และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้แป้งที่นำมาทาบริเวณอวัยวะเพศภายนอก รวมถึง ผ้าอนามัยด้วย เป็นต้น3. เป็นโลนที่ขนอวัยวะเพศ หรือเหาที่ขนอวัยวะเพศ ซึ่งจะติดมาจากการมีเพศสัมพันธ์ หรือใช้เสื้อผ้า ผ้าเช็ดตัวร่วมกัน หรืออาจติดมากับการใช้ห้องส้วมก็ได้ อาการคือจะคันมาก โดยเฉพาะในเวลากลางคืนในเบื้องต้น ให้พยายามหลีกเลี่ยงสิ่งที่อาจแพ้ต่างๆ ไม่ทาแป้ง ไม่ใช้สบู่หรือน้ำยาต่างๆ มาล้างอวัยวะเพศ ไม่ใส่กางเกงชั้นในที่รัดแน่นเกินไป และกางเกงชั้นในนั้น หลังการซักด้วยผงซักฟอกหรือน้ำยาควรล้างน้ำให้สะอาด โดยต้องไม่มีฟองเหลือ หลังการเข้าห้องน้ำควรเช็ดทวารหนักและบริเวณอวัยวะเพศให้แห้งทุกครั้ง พยายามหลีกเลี่ยงการเกา ส่วนผ้าอนามัย หากเป็นยี่ห้อหรือรุ่นที่ไม่เคยใช้ แนะนำให้กลับไปใช้ยี่ห้อและรุ่นที่เคยใช้ หรือเลือกชนิดที่ไม่ผสมน้ำหอม หรือใส่สารสกัดต่างๆ ค่ะ แต่หากอาการไม่ดีขึ้น ควรไปพบแพทย์เพื่อตรวจและรักษาค่ะ